Culloden (film)
<s>Culloden je britanski crno-bijeli igrano-dokumentarni televizijski film snimljen 1964. godine u režiji Petera Watkinsa, poznat kao jedan od najboljih dokudrama ikada napravljenih.</s>

<s>Radnja je smještena na sjever Škotske u proljeće 1746. i prikazuje kako je britanska vojska u bitci kod Cullodena uništila škotske pobunjenike i tako ugušila Jakobitski ustanak.</s><s>Karakteristika filma je korištenje pseudodokumnetarnog stila, odnosno zbivanja se prikazuju u obliku fiktivne televizijske reportaže koja uključuje intervjue kako sa historijskim ličnostima i vođama, tako i sa običnim vojnicima i civilima.</s><s>Watkins je scenario filma temeljio na historijskim studijama Johna Prebblea, film snimao na autentičnim lokacijama u okolici Invernessa te koristio lokalno stanovništvo kao naturščike.</s><s>Rezultat je bio izuzetno naturalistički prikaz prošlosti, pri čemu je Watkins manje inzistirao na službenoj propagandi i nacionalističkim mitovima, a više na činjenicama koji sugeriraju da je bitka bila besmisleni pokolj u kojoj su najviše stradali oni najsiromašniji.</s><s>Culloden je za film dobio brojne nagrade, a kasnije je proglašen 64. od 100 najboljih TV-emisija u britanskoj historiji.</s><s>Watkins će sličan pristup godinu dana kasnije koristiti u The War Game, filmu koji je zbog naturalističkog prikaza posljedica Trećeg svjetskog rata cenzuriran od strane BBC.</s>

<s>Izvori 
Napomene</s>

<s>Literatura
 Culloden, John Prebble, Atheneum 1962
 Peter Watkins' commentary on his first BBC documentary: www.mnsi.net/~pwatkins/culloden.htm
 Notes on 'Culloden' from Peter Watkin's website
 British Film Institute, Culloden, "Background and Context", www.bfi.org.uk/videocat/more/culloden/background.html 
 Culloden entry in the BFI TV-100, 2000 list, www.bfi.org.uk/features/tv/100/list/prog.php3?id=64</s>

<s>Vanjske veze</s>

<s>Britanski filmovi
Pseudodokumentarni filmovi
Historijski filmovi
Ratni filmovi
Authority control 2</s>

